Edukiak

# Aukerak

Iragazki-aukera osagarriak erakusten ditu.

Komando hau erabiltzeko...

Aukeratu Datuak - Iragazki gehiago - Iragazki estandarra... - Aukerak etiketa.

Aukeratu Datuak - Iragazki gehiago - Iragazki aurreratua... - Aukerak etiketa.

## Aukerak

### Maiuskula/minuskula

Maiuskulak eta minuskulak bereizten ditu datuak iragaztean.

### Barrutiak zutabe-etiketak ditu

Gelaxka-barruti bateko lehen errenkadako zutabe-etiketak sartzen ditu.

### Kopiatu emaitzak hemen:

Hautatu kontrol-laukia, eta ondoren hautatu iragazkiaren emaitzak erakusteko gelaxka-barrutia. Barruti izendun bat ere hauta dezakezu zerrendatik.

### Txikiagotu / Zabaldu

Egin klik Txikiagotu ikonoan, elkarrizketa-koadroa sarrera-eremuaren neurrira txikitzeko. Horrela, hobeto markatu daiteke beharrezko erreferentzia orrian. Ondoren, ikonoa Zabaldu ikono bihurtuko da. Egin klik bertan, elkarrizketa-koadroa jatorrizko neurrira itzultzeko.

Elkarrizketa-koadroa automatikoki txikiagotuko da, saguarekin orrian klik egitean. Saguaren botoia askatu bezain laster, elkarrizketa-koadroa leheneratu egingo da, eta saguarekin definitutako erreferentzia-barrutia marko urdin batekin nabarmenduko da dokumentuan.

Txikiagotu

Zabaldu

### Adierazpen erregularra

Iragazkia definitzean komodinak erabiltzeko aukera ematen du. LibreOfficeDev(e)k onartzen dituen adierazpen erregularren zerrenda ikusteko, egin klik hemen.

Adierazpen erregularrak kontrol-laukia hautatuta badago, adierazpen erregularrak erabili ahal izango dituzu Balioaren eremuan, Baldintzaren zerrenda-koadroan '=' EQUAL edo '<>' UNEQUAL ezarrita badago. Gainera, iragazki aurreratu baterako erreferentziatutako gelaxketan ere erabili ahal izango dituzu.

Bilaketan komodinak eta adierazpen erregularrak onartzen dira. Adierazpen erregularrak gaitzen badira, "egun.*" sartu daiteke, adibidez, hasieran "egun" duen lehen hitza aurkitzeko. Adierazpen erregularra den testu bat aurkitu nahi izanez gero, erabili "\" karaktere bat horietako edozeinen aurrean edo inguratu testua \Q...\E karaktereekin. Komodinen eta adierazpen erregularren ebaluazio automatikoa aktibatu edo desaktibatu daiteke LibreOfficeDev - HobespenakTresnak - Aukerak - LibreOfficeDev Calc - Kalkulatu aukeran.

Adierazpen erregular bat ordezkatzen duten bilaketa-irizpideko kateak diren argumentu bat edo gehiago dituzten funtzioak erabiltzean, lehen aldian kate-irizpide horiek zenbaki bihurtzeko saialdia egingo da. Adibidez, ".0" katea 0.0 bihurtuko da, eta abar. Ongi bihurtzen bada, bat etortzea ez da izango adierazpen erregularreko bat etortzea, baizik eta zenbakizko bat etortzea. Hala ere, dezimalen bereizlea puntua ez den eskualde-ezarpen batean, adierazpen erregularraren bihurketak funtzionatu egingo du. Zenbakizko adierazpen bat sortu ordez adierazpen erregularraren ebaluazioa behartzeko, erabili zenbakitzat hartu ezin daitezkeen adierazpenak, adibidez ".[0]" edo ".\0" edo "(?i).0".

### Bikoizterik ez

Errenkada bikoiztuak baztertzen ditu iragazitako datuen zerrendan.

### Mantendu iragazteko irizpideak

Hautatu Kopiatu emaitzak hemen kontrol-laukia, eta zehaztu helburuko zein barrutitan bistaratu nahi dituzun iragazitako datuak. Kontrol-lauki hau hautatuta badago, helburuko barrutia iturburuko barrutiari estekatuta geratuko da. Datuak - Definitu barrutia aukeran datu-basearen barruti gisa definituta eduki behar duzu iturburuko barrutia. Ondoren, edozein unetan berriro aplikatu ahal izango duzu definitutako iragazkia: egin klik iturburuko barrutian, eta ondoren aukeratu Datuak - Freskatu barrutia.

## Datu-barrutia

Iragazi nahi duzun gelaxka-barrutia edo gelaxka-barrutiaren izena erakusten du.

### Aukerak

Egin klik Aukerak botoian, elkarrizketa-koadroa zabaldu eta aukera gehiago ikusi ahal izateko. Egin klik berriz ere, elkarrizketa-koadroa leheneratzeko.

Emaguzu laguntza!