Edukiak

# Orria

Uneko Orrialde Estiloa duten orri guztien inprimaketan sartu beharreko elementuak zehazten ditu. Horrez gain, inprimatze-ordena, lehen orrialde-zenbakia eta orrialde-eskala ezarri ahal izango dituzu.

Komando hau erabiltzeko...

Aukeratu Formatua - Orrialde-estiloa - Orria fitxa.

## Inprimatu

Kalkulu-orriko zein elementu inprimatu behar diren zehazten du.

### Zutabeen eta errenkaden goiburukoak

Zutabe eta errenkaden goiburukoak inprimatuko diren edo ez zehazten du.

### Sareta

Gelaxka bakoitzaren ertzak marrazten ditu sareta bat bezala. Pantailan ikusteko, aukeratu LibreOfficeDev - HobespenakTresnak - Aukerak - LibreOfficeDev Calc - Ikusi - Sareta-marrak.

### Iruzkinak

Kalkulu-orrian definitutako iruzkinak inprimatzen ditu. Beste orri batean inprimatuko dira, dagokion gelaxka-erreferentziarekin batera.

### Objektuak/irudiak

Txertatutako objektu guztiak (inprimatzeko modukoak badira) eta grafikoak sartzen ditu inprimatutako dokumentuan.

### Diagramak

Kalkulu-orrian txertatutako diagramak inprimatzen ditu.

### Marrazkiak

Marrazki guztiak sartzen ditu inprimatutako dokumentuan.

### Formulak

Gelaxketako formulak inprimatzen ditu, emaitzen ordez.

### Zero balioak

Zero balioa daukaten gelaxkak inprimatu egingo direla zehazten du.

## Orrialdeen ordena

Kalkulu-orriak orrialde bat baino gehiago hartzen duenean zein ordenatan inprimatuko diren definitzen du.

### Goitik behera, gero eskuinera

Bertikalean inprimatzen du, ezkerreko zutabetik orriaren behealdera.

### Ezkerretik eskuinera, gero behera

Horizontalean inprimatzen du orriaren goiko errenkadatik eskuineko zutabera.

### Lehen orrialde-zenbakia

Hautatu aukera hau estilo honek orrialde-zenbakitzea berrabiarazi dezan.

Sartu hemen zein zenbakitan hasiko den berrabiaraztea.

## Eskala

Inprimatutako kalkulu-orriaren orrialde-eskala definitzen du.

### Eskalatze-modua

Hautatu eskalatze-modu bat zerrenda-koadrotik. Dagozkien kontrolak bistaratuko dira zerrenda-koadroaren azpian.

#### Txikitu/handitu inprimatutakoa

Inprimatutako orrialde guztien eskala doitzeko eskala-faktorea zehazten du.

##### Eskala-faktorea

Sartu eskala-faktorea. 100 baino txikiagoak diren faktoreek txikiagotu egiten dute orrialdea; faktore handiagoek, aldiz, handiagotu.

#### Txikiagotu inprimatze-barrutia(k) zabaleran/altueran

Orrialdeen gehieneko kopuru horizontala (zabalera) eta bertikala (altuera) zehazten du, uneko Orrialde Estiloa daukaten orri guztiak horren arabera inprimatzeko.

- Inprimatze-tarteei beti proportzionalki aplikatzen zaie eskala, eta, beraz, lortzen den orrialde kopurua zehaztutakoa baino txikiagoa izan daiteke.

- Laukietako bat desgaitu dezakezu, eta orduan zehaztugabeko dimentsioa beharrezkoak diren orrialde guztiak erabiliko da.

- Bi laukiak desgaitzen badituzu, % 100eko eskala faktorea aplikatuko da.

##### Orrialdeen zabalera

Sar ezazu horizontalean luzetara inprimatzeko gehieneko orrialde kopurua.

##### Orrialdeen altuera

Sar ezazu bertikalean pilatuta inprimatzeko gehieneko orrialde kopurua.

#### Txikiagotu inprimatze-barrutia(k) orrialde kopuruan

Orri guztiak uneko orrialde-estiloarekin inprimatzeko gehieneko orrialde kopurua zehazten du. Eskala murriztu egingo da definitutako orrialde kopurura egokitzeko behar adina.

##### Orrialde kopurua

Sar ezazu inprimatzeko gehieneko orrialde kopurua.

Emaguzu laguntza!