Edukiak

# Tresna-barrak

LibreOfficeDev tresna-barrak pertsonalizatzea ahalbidetzen du.

Komando hau erabiltzeko...

Aukeratu Tresnak - Pertsonalizatu - Tresna-barrak fitxa.

## Bilatu

Sartu kate bat testu-koadroan, komandoen bilaketa mugatzeko.

## Kategoria

Hautatu komandoen kategoria goitibeherako zerrendan, komandoen bilaketa mugatzeko, edo korritu zerrenda beherantz. Makroen eta estiloen komandoak zerrendaren beheko aldean daude.

## Funtzioa

Bilaketa-katea eta nahi den funtzioaren kategoria konbinatu ondoren lortutako emaitza bistaratzen du.

## Deskribapena

Testu-koadroak hautatutako komandoaren deskribapen laburra dauka.

## Esparrua

Hautatu tresna-barra zein kokalekutan erantsiko den. LibreOfficeDev modulu bati eransten bazaio, tresna-barra modulu horretan irekitako fitxategi guztietarako egongo da erabilgarri. Fitxategiari eransten bazaio, fitxategi hori ireki eta aktibo dagoenean soilik egongo da erabilgarri.

## Helburua

Hautatu pertsonalizazioa aplikatuko zaion tresna-barra. Uneko funtzio multzoa beheko kutxan bistaratzen da.

## Gehitu

Egin klik hanburgesa-ikonoan eta aukeratu 'Gehitu' tresna-barra berria gehitzeko.

## Ezabatu

Egin klik hanburgesa-ikonoan eta aukeratu 'Ezabatu' tresna-barra ezabatzeko.

Tresna-barra pertsonalizatuak edo tresna-barretako sarrera pertsonalizatuak ezaba daitezke soilik.

## Eskuinerako geziaren botoia

Sakatu eskuinerako geziaren botoia ezkerreko bistaratze-koadroan funtzio bat hautatzeko eta hura eskuineko bistaratze-koadroan kopiatzeko. Horrela, funtzioa hautatutako tresna-barrari gehituko zaio.

## Ezkerrerako geziaren botoia

Sakatu ezkerrerako geziaren botoia hautatutako komandoa uneko tresna-barratik kentzeko.

## Gorako eta beherako gezien botoiak

Sakatu gorako edo beherako gezien botoiak hautatutako komandoa gorantz edo beherantz mugitzeko bistaratutako tresna-barraren komandoen zerrendan.

Hautatutako komandoa arrastatu eta jaregin dezakezu hura nahi duzun tokira mugitzeko.

## Txertatu

Txertatu bereizlea: Gehitu bereizle-marka bat tresna-barrak hobeto irakurri daitezen eta komandoak gaiaren arabera elkartzeko.

## Aldatu

- Aldatu izena: Aldatu sarreraren izena.

- Aldatu ikonoa: Aldatu ikonoa elkarrizketa-koadroa irekitzen du, uneko komandoari beste ikono bat esleitu ahal izateko.

- Berrezarri ikonoa: Ikono lehenetsia berrezartzen du.

- Leheneratu komandu lehenetsia: Komando lehenetsia leheneratzen du.

## Balio lehenetsiak

Lehenago tresna-barra honi egindako aldaketa guztiak ezabatzen ditu.

Erlazionatutako gaiak

Tresna-barrei botoiak gehitzea

LibreOfficeDev konfiguratzea

Emaguzu laguntza!